ไฟแนนว์ทูเดย์
&#8220;ความแตกต่างระหว่าง ความเป็นไปได้ และความเป็นไปไม่ได้ อยู่ที่ความมุ่งมั่นของคน&#8221;
4 ก.พ. 2556

“ความแตกต่างระหว่าง ความเป็นไปได้ และความเป็นไปไม่ได้ อยู่ที่ความมุ่งมั่นของคน”
...ต้องบอกว่าลุ้นกันมาระยะหนึ่งจนแทบจะเข่าอ่อน สำหรับ ลวรณ แสงสนิท ผู้อำนวยการสำนักนโยบายระบบการเงินและสถาบันการเงิน สำนักงานเศรษฐกิจการคลัง (สศค.) ที่จ่อคิวขยับขึ้นเป็นรองผู้อำนวยการ สศค. แทนที่ กรรณิการ์ เอกเผ่าพันธุ์ ที่จะขยับเป็นที่ปรึกษาด้านเศรษฐกิจการคลัง (ระดับ 9) แต่จวบจนบัดนาว “นาย” ยังไม่อนุมัติ เพราะงานยุ่ง อิๆ ขยันทำงานหนักต่อไปนะเพ่ 
...ฝีมือของ ลวรณ นั้นไม่ธรรมดาเชียว เป็นหนึ่งในผู้ปลุกปั้นกฎหมายเอสโครว์ (Escrow) เครื่องมือให้ผู้ซื้อบ้านปราศจากความเสี่ยงไม่ต้องสูญเงินดาวน์ และเป็นถึงผู้อำนวยการกองทุนภัยพิบัติ
...คณะกรรมการสถาบันคุ้มครองเงินฝาก ที่มี นริศ ชัยสูตร อธิบดีกรมธนารักษ์ เป็นประธาน มีมติปรับปรุงโครงสร้างองค์กรใหม่ โดยจัดกลุ่มงานเป็น 3 สายงาน คือ สายปฏิบัติการคุ้มครองเงินฝาก สายกลยุทธ์ สายบริหารงานทั่วไป และได้แต่งตั้ง นริดา เศรษฐบุตร ผู้ช่วยผู้อำนวยการขึ้นเป็นรองผู้อำนวยการ รับผิดชอบงานทั้ง 3 สายงาน เป็นการแบ่งเบาภารกิจ สรสิทธิ์ สุนทรเกศ ผู้อำนวยการสถาบันคุ้มครองเงินฝากไปในตัว